[{"text_idx": "#000001", "text": "AvalehtRubriigidIntervjuuRahaBot: pooled eestlased ka\u0308ivad to\u0308o\u0308l, et bosside na\u0308dalavahetusi kinni plekkida"}, {"text_idx": "#000002", "text": "RahaBot: pooled eestlased ka\u0308ivad to\u0308o\u0308l, et bosside na\u0308dalavahetusi kinni plekkida"}, {"text_idx": "#000003", "text": "Share this postClose sharing boxRahaBot: pooled eestlased ka\u0308ivad to\u0308o\u0308l, et bosside na\u0308dalavahetusi kinni plekkidaTwitterFacebookLinkedIn"}, {"text_idx": "#000004", "text": "Eesti finantsblogide maastikul on ja\u0308rjest suurema ta\u0308helepanu alla to\u0303usmas RahaBoti nimeline blogija, kes sarnaselt Rahakratile on anonu\u0308u\u0308msusest teinud oma visiitkaardi ning pakub lugejatele selgelt eristuvat stiili."}, {"text_idx": "#000006", "text": "Palusime RahaBotil meenutada oma blogimise ja investeerimise algushetki ning filosofeerida erinevatel rahateemadel. Muuhulgas saame ka teada, kas RahaBotil on so\u0303pru, mida ta arvab finantsvabadusest ning mismoodi peaksid algustavad investorid suhtuma tema suurtesse rahanumbritesse."}, {"text_idx": "#000016", "text": "Millal investeerimisega alustasid ning kust said selleks vajaliku to\u0303uke?"}, {"text_idx": "#000017", "text": "Investeerimisega alustasin 2016. aastal, kui olin suutnud kokku koguda ca 10 000 eurot. Aga see ei ta\u0308hendanud veel, et ma midagi tegin. Nu\u0308u\u0308d tagantja\u0308rele vaadates oleksin vo\u0303inud kohe tegutsema hakata. Liitintress oleks oma imelist to\u0308o\u0308d teinud, aga mul puudus too hetk veel julgus. Olen terve elu kokkuhoidlik inimene olnud ning raha naljalt ei kuluta. Ma ei ka\u0308i pidutsemas ega kuluta raha pahedele nagu alkohol ja suits. See vo\u0303ib ja\u0308tta minust kuiviku mulje, aga kui sa lo\u0308o\u0308ksid reaalselt kokku, kui palju sul selle peale aastas raha kulub, siis tulemus vo\u0303ib u\u0308llatada. Minu jaoks tuli to\u0303uge sellest, kui u\u0308ks hetk mo\u0303istsin, et ko\u0303ige halvem variant on rahal pangaarvel lasta seista. Inflatsioon na\u0308rib tu\u0308kihaaval sellest osasid a\u0308ra, kuniks alles ja\u0308a\u0308b tu\u0308hjus. Lugesin ja\u0308rjest enam blogisid ning na\u0308gin, kuidas inimesed paigutavad raha erinevatesse valdkondadesse. Jah, mo\u0303ni ka kaotas oma raha, kuid va\u0308ljus sealt va\u0308hemalt uute teadmistega ning elutargemana. Enamasti vaikselt ja ja\u0308rjepidevalt hajutatuna investeerides su vara suureneb. Tegelesin jo\u0303udsalt ettevo\u0303tlusega edasi ja ko\u0303rvalt hakkasin kuulama Investeerimisraadiot ja lugema erinevaid finantsalaseid raamatuid. U\u0308heks suureks motivaatoriks oli ka kindlasti Jaak Roosaare \u201cRikkaks saamise o\u0303pik\u201d, mida soovitan ko\u0303ikidel alustajatel lugeda."}, {"text_idx": "#000018", "text": "Aasta la\u0308ks kiirelt ning eneselegi ootamatult oli ka\u0308es 2017 aasta jaanuar. Portfell oli kasvanud ca 60 000 euro peale. See summa oli ko\u0303ik tulnud ettevo\u0303tlusest, sest ma ei leidnud endas julgust raha a\u0308ra investeerida. Olin silmad punnis ja nina veriseks to\u0308o\u0308d rabanud ning polnud sentigi veel reaalselt a\u0308ra investeerinud. Mitu kuud olin mo\u0303elnud, et nu\u0308u\u0308d kannan raha u\u0308hisrahastusse vo\u0303i leian raharoboti, aga kordagi ei olnud seda \u201co\u0303iget\u201d hetke vo\u0303i tunnet. 2017. aasta veebruaris otsustasin, et aitab. Mida kauem ma mo\u0303tlen ja vaagin, seda va\u0308hem ma midagi reaalselt a\u0308ra teen. Ma olin siiani ka\u0308itunud justkui 0. Oli aeg tegutseda. Sa vo\u0303id raamatuid ja podcaste lo\u0303putult kuulata, aga sealt sa saad vaid teoreetilist abi. Asi on vaja ka praktiliselt la\u0308bi teha. Minu esimesteks hu\u0308ppelaudadeks sai tol ajal Mintos ja Twino. Kiirkerime aasta ja suts peale ning esimeses olen endiselt sees ning viimasest juba va\u0308ljunud. U\u0308hisrahastusmaastik on u\u0308sna kiirelt muutumas ning sellel vo\u0303iks ideaalis pidevalt silma peal hoida. See tagab su rahale suurema tootluse ning kindlama allesja\u0308a\u0308mise."}, {"text_idx": "#000019", "text": "Mis po\u0303himo\u0303tteid oma investeerimises ja\u0308lgid ning mis varaklasse Sinu portfellist leiab?"}, {"text_idx": "#000020", "text": "Hoian silma peal, mis maailmamajanduses ja Eesti baasil toimub ning pu\u0308u\u0308an vo\u0303tta keskmiseid riske. Kru\u0308ptovaluutat ei puudu ning vo\u0303lakirjadesse ei investeeri. Liiklen kuskil hallis keskmes ning pu\u0308u\u0308an leida erinevatest vo\u0303imalusest mulle sobivaima. Minu portfellis on hetkel u\u0308hisrahastus, aktsiad ja raharobotid. Va\u0308hemalt la\u0308hiajal ei tunne, et ma oma portfelli teisi varaklasse sisse tooks. Pigem pu\u0308u\u0308an neid ko\u0303iki omavahel veidi u\u0308htlustada ning ka la\u0308bi ettevo\u0303tluse portfelli suurust suurendada."}, {"text_idx": "#000027", "text": "Su portfelli suurus ja igakuised passiivsed rahavood on Eesti mo\u0303istes u\u0308snagi suured. Millised soovitused annaksid nendele inimestele, kes Su numbreid vaatavad ja unistavad ku\u0308ll, aga neile tundub see ka\u0308ttesaamatu tase?"}, {"text_idx": "#000028", "text": "Ma usun, et ko\u0303igil on see tulemus saavutatav. U\u0308hel hetkel olid ka minu jaoks need numbrid ulmelised, aga siin ma olen. Sul peab olema pu\u0308sivust ja tahtmist. Ega naljalt ei o\u0308elda, et kui tahad saada milleski heaks, siis pead sinna alla panema va\u0308hemalt 10 000 tundi. Mida tihedamaks la\u0308heb konkurents ja mida rohkem tuleb inimesi peale, seda rohkem tuleb ka oma aega a\u0308ra anda. Aga kogu see protsess hakkab va\u0308iksest sammust. Samamoodi nagu beebi ei hakka kohe maratoni jooksma, ei ole vo\u0303imalik koheselt teenida tuhandeid ja tuhandeid eurosid passiivseid tulusid. Seda korratakse so\u0308o\u0308gi peale ja so\u0308o\u0308gi alla, aga kui sa oled alustamas, siis investeeri ko\u0303ige pealt endasse. Loe raamatuid, kuula Investeerimisraadiot, ja\u0308lgi blogisid. Korja tu\u0308kk haaval seda julgust ning tee endale mingi konkreetne instrument selgeks. Kui tunned, et vaikselt hakkab juba igavaks minema, siis on aeg vo\u0303tta ja\u0308rgmine samm ette ning teha midagi konkreetset a\u0308ra. Ko\u0303ige lihtsam on hetkel alustada u\u0308hisrahastuses. Ma hetkel vist va\u0308ga kasvukonto tegemist isegi ei soovitaks, sest usun, et la\u0308hiaastatel on mingit sorti kriis tulemas ning aktsiad saavad sealt lo\u0308o\u0308gi. Alustajale vo\u0303ib -10% vo\u0303i suisa -50% kukkumine silme eest mustaks lu\u0308u\u0308a. Selles mo\u0303ttes on u\u0308hisrahastus, millel ka ja\u0308relturg olemas, veidi kergem na\u0308rvikavale."}, {"text_idx": "#000031", "text": "See on u\u0308ks paras pa\u0308hkel, millele vastata. Ma arvan, et kui me vaatame investori seisukohast, siis ma seadustaksin no\u0308. OU\u0308-tamise a\u0308ra. Ma laseksin soovijatel teha oma u\u0308lemusega kokkulepe, kus on ta\u0308iesti okei esitada oma to\u0308o\u0308tundide eest arve. Kui sa hetkel saad u\u0308lemuse ka\u0308est ka\u0308tte 1200 eurot, siis to\u0308o\u0308andja palgafond on ca 2000 eurot. Vo\u0303iks olla, et to\u0308o\u0308taja vo\u0303ib to\u0308o\u0308andjale ise esitada arve summas 2000\u20ac ning ta vaatab ise, kuidas selle rahaga opereerib. Vo\u0303ibolla maksab ta endale ainult miinimumi ja u\u0308leja\u0308a\u0308nud raha investeerib a\u0308ra. Pikemas perspektiivis on see ka riigile hea, sest ta ei ja\u0308a\u0308 pensionile ja\u0308a\u0308des riigist so\u0303ltuma. Selleks ajaks vo\u0303iks tal juba olla ta\u0308itsa arvestatav passiivne sissetulek ning riigi abi enam ei vaja."}, {"text_idx": "#000038", "text": "Reinvest24Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000039", "text": "Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000040", "text": "Nasdaq Balti bo\u0308rsidAktsiatesse investeerimise ABC"}, {"text_idx": "#000043", "text": "Partnerite reklaampindToeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000044", "text": "Toeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000046", "text": "Bo\u0308rsijuht Kaarel Ots: arvatakse va\u0308ga must-valgelt, et kui oled investor, ja\u0308relikult pead olema finantsvaba. No ei pea!"}, {"text_idx": "#000047", "text": "Noore ja eduka investori saladus: tuleb otsida keskkonda, kus oled ko\u0303ige rumalam inimene ruumis"}, {"text_idx": "#000048", "text": "Teadlane ja investor Kristjan Liivama\u0308gi: aktiivsete tulude suurendamine on olulisem kui kulude kokkuhoidmine"}, {"text_idx": "#000050", "text": "Va\u0308ikeinvestorist blogija: tee finantsvabaduseni on ta\u0308is nuttu ja naeru"}, {"text_idx": "#000051", "text": "Telemaastikul tegutsev va\u0308ikeinvestor: eesma\u0308rgiks on finantsvabadus!"}, {"text_idx": "#000052", "text": "Tuntud fotograaf Jake Farra: olen investeerimises veel roheline, aga tegutsen aktiivselt"}, {"text_idx": "#000053", "text": "Eestlane Austraalias: priiskamine ja raha laiaks lo\u0308o\u0308mine on siin vo\u0303rdlemisi tavaline na\u0308htus"}]